**Letnja škola demokratije**

Centar za demokratiju, Fakulteta političkih nauka Univerziteta u Beogradu i Fondacija Hans Zajdel, raspisuju

**KONKURS**

za

*Letnju školu demokratije*

***- Regionalni kontekst i evropska perspektiva: demokratski odgovori -***

Poziv je otvoren za studente i studentkinje II, III i IV godine osnovnih studija i master studija fakulteta društvenih nauka svih studijskih programa Univerziteta iz Srbije i iz Crne Gore.

Za učešće će biti izabrano po osam studenata i studentkinja iz Srbije i iz Crne Gore, kao i po dva rezervna učesnika iz svake od država.

**Škola se održava od 26. do 30 jula 2021. godine u Petrovcu, Crna Gora (hotel „Palas“). Polaznicima je plaćen prevoz i smeštaj, kao i putno zdravstveno osiguranje za vreme trajanja škole.**

Letnja škola demokratije „***Regionalni kontekst i evropska perspektiva: demokratski odgovori***“ ima za cilј razvoj demokratskog dijaloga i unapređenje regionalne saradnje i evropske perspektive dveju država kroz razmenu iskustava studenata i predavača sa akademskih institucija iz obe države. Cilј škole je da kroz analizu postojećeg stanja u oblasti regionalne saradnje, evropskih integracija, i demokratskih kapaciteta političkih institucija, dođe do demokratskih odgovora na izazove sa kojima se susreću obe države. Na letnjoj školi će predavati 6 predavača iz Srbije i 3 iz Crne Gore.

Prijava za učešće obuhvata:

* CV na srpskom/crnogorskom jeziku,
* motivaciono pismo od minimum jedne A4 strane na srpskom/crnogorskom jeziku,
* skenirana fotokopija diplome o završenim studijama ili potvrda o redovnom studiranju.
* S obzirom na situaciju u vezi sa pandemijom virusa Covid 19, radi Vaše bezbednosti i bezbednosti svih ostalih učesnika tokom trajanja Škole, kao i zbog putovanja van granica zemlјe, molimo Vas da u dokumentaciji priložite i skeniranu potvrdu o preležanom virusu Covid 19 ili o vakcinaciji. Hvala na razumevanju.

Dokumentaciju je neophodno poslati e-mailom do utorka 15. juna 2021. do 17,00 na e-mail adrese: despot.kovacevic@fpn.bg.ac.rs ; kancelarija@hssbeograd.rs

Selekcija kandidata će biti okončana do 25. juna, kandidati će biti obavešteni o ishodu do 1. jula